ETA:n sekakomitean päätös N:o 169/1999, tehty 26 päivänä marraskuuta 1999, ETA-sopimuksen liitteen XIII (Liikenne) muuttamisesta



Virallinen lehti nro L 061 , 01/03/2001 s. 0025 - 0028



ETA:n sekakomitean päätös N:o 169/1999, tehty 26 päivänä marraskuuta 1999, ETA-sopimuksen liitteen XIII (Liikenne) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XIII muutettiin 25 päivänä kesäkuuta 1999 tehdyllä ETA:n sekakomitean päätöksellä N:o 85/1999(1). (2) Maanteiden kansallisen ja kansainvälisen tavara- ja henkilöliikenteen harjoittajien ammattiin pääsystä sekä tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä näiden liikenteenharjoittajien sijoittautumisvapauden tehokkaan käyttämisen edistämiseksi annetun direktiivin 96/26/EY muuttamisesta 1 päivänä lokakuuta 1998 annettu neuvoston direktiivi 98/76/EY(2) olisi otettava osaksi sopimusta. (3) Liechtensteinille olisi myönnettävä siirtymäkausi direktiivin 98/76/EY säännösten osalta, ON PÄÄTTÄNYT SEURAAVAA: 1 artikla Lisätään sopimuksen liitteessä XIII olevaan 19 kohtaan (neuvoston direktiivi 96/26/EY) seuraava: ", sellaisena kuin se on muutettuna seuraavalla: - 398 L 0076: Neuvoston direktiivi 98/76/EY, annettu 1 päivänä lokakuuta 1998 (EYVL L 277, 14.10.1998, s. 17). Tätä sopimusta sovellettaessa direktiiviä koskevat seuraavat mukautukset: a) Liechtenstein noudattaa direktiiviin neuvoston direktiivillä 98/76/EY tehtyjä muutoksia viimeistään 26 päivänä marraskuuta 2000; b) EFTA-valtioiden osalta 3 artiklan 3 kohdan c alakohdan ilmaisu 'niinä kansallisina valuuttoina, jotka eivät osallistu rahaliiton kolmanteen vaiheeseen' korvataan ilmaisulla 'ETA-valtioiden kansallisina valuuttoina' ja ilmaisu 'Euroopan yhteisöjen virallisessa lehdessä julkaistuja' korvataan ilmaisulla 'kussakin EFTA-valtiossa virallisesti julkaistuja'; c) EFTA-valtiot tunnustavat EY:n jäsenvaltioiden direktiivin 3 artiklan 4 kohdan d alakohdan mukaisesti antaman yhteisön todistuksen. Tällöin direktiivin liitteessä I a säädetyissä yhteisön todistusta koskevissa säännöksissä viittauksilla yhteen tai useampaan jäsenvaltioon tarkoitetaan viittauksia yhteen tai useampaan 'EY:n jäsenvaltioon, Islantiin, Liechtensteiniin ja/tai Norjaan'; d) yhteisö ja EY:n jäsenvaltiot tunnustavat Islannin, Liechtensteinin ja Norjan direktiivin mukaisesti annetun todistuksen, sellaisena kuin se on mukautettuna tässä liitteessä olevassa lisäyksessä 7; e) Islannissa, Liechtensteinissa ja Norjassa annetun todistuksen on oltava tässä liitteessä olevassa lisäyksessä 7 olevan mallin mukainen." 2 artikla Tämän päätöksen liitteessä olevasta lisäyksestä tulee sopimuksen liitteessä XIII oleva lisäys 7. 3 artikla Direktiivin 98/76/EY islanniksi ja norjaksi laaditut tekstit, jotka on liitetty tämän päätöksen asianomaisiin kielitoisintoihin, ovat todistusvoimaisia. 4 artikla Tämä päätös tulee voimaan 27 päivänä marraskuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 26 päivänä marraskuuta 1999. ETA:n sekakomitean puolesta N. v. Liechtenstein Puheenjohtaja (1) EYVL L 296, 23.11.2000, s. 45. (2) EYVL L 277, 14.10.1998, s. 17. LIITE ETA:n sekakomitean päätökseen N:o 169/1999 "" LISÄYS 7 NEUVOSTON DIREKTIIVIN 98/76/EY LIITTEESSÄ I A TARKOITETTU TODISTUS SELLAISENA KUIN SE ON MUKAUTETTUNA ETA-SOPIMUSTA SOVELLETTAESSA (ks. sopimuksen liitteessä XIII olevan 19 kohdan d mukautus) LIITE I A EUROOPAN TALOUSALUE >PIC FILE= "L_2001061FI.002704.EPS"> >PIC FILE= "L_2001061FI.002801.EPS">